

 **REPUBLIKA HRVATSKA**

 **BJELOVARSKO-BILOGORSKA ŽUPANIJA**

 **ČEŠKA OSNOVNA ŠKOLA JANA AMOSA KOMENSKOG**

**ČESKÁ ZÁKLADNÍ ŠKOLA JANA AMOSE KOMENSKÉHO**

KLASA: 406-01/21-01/02

URBROJ: 2111/01-26-21-2

**Daruvar, 28.01.2021.**

 **SVIM ZAINTERESIRANIM**

 **GOSPODARSKIM SUBJEKTIMA**

**Predmet: POZIV ZA JAVNO PRIKUPLJANJE PONUDA za izvođenje „Radova na**

 **energetskoj obnovi Područne škole Donji Sređani“**

* **veza: Ugovor o dodjeli bespovratnih sredstava: KK.04.2.1.04.0380**

Poštovani,

Ovim putem pozivamo sve zainteresirane gospodarske subjekte da nam dostave ponudu za izvođenje radova na energetskoj obnovi Područne škole Donji Sređani na adresi Donji Sređani 60, 43506 Dežanovac, Češke osnovne škole J. A. Komenskog – České základní školy J. A. Komenského, T.G. Masaryka 5, 43500 Daruvar, a prema odredbama i uvjetima opisanim u nastavku.

Ovaj postupak nabave provodi se sukladno Pravilniku o provedbi postupaka jednostavne nabave u Češkoj osnovnoj školi J. A. Komenskog (KLASA: 008-06/17-01/1, URBROJ: 2111/01-26-17-2, od 01.06.2017. godine).

**PODACI O NARUČITELJU**

Naziv: Češka osnovna škola Jana Amosa Komenskog - Česká základní škola Jana Amose Komenského

Sjedište i adresa: T. G. Masaryka 5, 43500 Daruvar

OIB: 49733748288

Internetska stranica: [www.os-ceska-jakomenskog-daruvar.skole.hr](http://www.os-ceska-jakomenskog-daruvar.skole.hr)

Odgovorna osoba naručitelja: Marija Valek, ravnateljica

**PODACI O OSOBI ZADUŽENOJ ZA KOMUNIKACIJU S PONUDITELJIMA**

Osoba za kontakt: Maja Jurić, tajnica škole; telefon: 095 454 3322; adresa elektroničke pošte: ured@os-ceska-jakomenskog-daruvar.skole.hr

**EVIDENCIJSKI BROJ NABAVE:** 02/2021

**PROCIJENJENA VRIJEDNOST NABAVE:** 466.774,60 kuna bez PDV-a

**OPIS PREDMETA NABAVE:**

Predmet nabave su radovi na energetskoj obnovi zgrade Područne škole Donji Sređani, Češke osnovne škole J. A. Komenskog – České základní školy J. A. Komenského, na adresi Donji Sređani 60, 43506 Dežanovac, k.č. 212/2 k.o. Donji Sređani.
Radovi će se izvoditi temeljem sljedeće projektne dokumentacije:

**MAPA 1.A. Arhitektonski projekt** izrađen po Proart-ing d.o.o., Velika Trnovitica 106, Velika Trnovitica, T.D. 98/17 od 15.11.2017., Projektant: Suzana Šenhold, dipl. ing. arh., A 4301, Glavni projektant: Marica Prohaska, ing. građ., G 1764

**MAPA 1.B. Projekt uštede energije i toplinske zaštite** izrađen po Proart-ing d.o.o., Velika Trnovitica 106, Velika Trnovitica, T.D. 98/17 od 15.11.2017., Projektant: Liljana Šmidt, ing. građ., G 2070, Glavni projektant: Marica Prohaska, ing. građ., G 1764

**MAPA 2. Projekt električne instalacije** izrađen po Simston d.o.o., Blaženog Gracija Kotarskog 3, Bjelovar, T.D. 1824/17 od 16.11.2017., Projektant: Stanislav Ontl, dipl. ing. el., E-846, Glavni projektant: Marica Prohaska, ing. građ., G 1764

**MAPA 3. Strojarski projekt** izrađen po TRAG-ING d.o.o., Vinogradska 14, Novska, T.D. 14/2017 od 21.11.2017., Projektant: Danijel Marijić, dipl. ing. stroj, S 1736, Glavni projektant: Marica Prohaska, ing. građ., G 1764

**MAPA 4.A. Troškovnik građevinsko obrtničkih radova** izrađen po Proart-ing d.o.o., Velika Trnovitica 106, Velika Trnovitica, T.D. 98/17 od 15.11.2017., Projektant: Liljana Šmidt, ing. građ., G 2070, Glavni projektant: Marica Prohaska, ing. građ., G 1764

**MAPA 4.B. Troškovnik električne instalacije** izrađen po Simston d.o.o., Blaženog Gracija Kotarskog 3, Bjelovar, T.D. 1824/17 od 16.11.2017., Projektant: Stanislav Ontl, dipl. ing. el., E-846, Glavni projektant: Marica Prohaska, ing. građ., G 1764

**MAPA 4.C. Troškovnik strojarske instalacije** izrađen po TRAG-ING d.o.o., Vinogradska 14, Novska, T.D. 14/2017 od 21.11.2017., Projektant: Danijel Marijić, dipl. ing. stroj, S 1736, Glavni projektant: Marica Prohaska, ing. građ., G 1764

**NORME:** Za slučaj da su u projektnoj dokumentaciji i Troškovniku navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, naručitelj ističe da ponuditelj treba ponuditi predmet nabave u skladu s tim normama ili jednakovrijednim normama. Stoga je za svaku navedenu normu navedenu po dotičnom normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

**JEDNAKOVRIJEDNOST:** Ako se u ovoj dokumentaciji možebitno traži ili navodi proizvoditelj, marka, patent, tip ili određeno podrijetlo dozvoljeno je ponuditi jednakovrijedno traženom ili navedenom. Ukoliko ponuditelj nudi jednakovrijedno potrebno je uz ponudu dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehnička dokumentacija proizvoditelja, ispitni izvještaji priznatog tijela, atesti, norme, certifikati, sukladnosti, podatak o internetskoj stranici proizvoditelja ponuđenog proizvoda na kojoj je dostupan dokument npr. specifikacija ili certifikat i sl.)

**DOKUMENTI KOJIMA SE DOKAZUJE ODSUTNOST RAZLOGA ISKLJUČENJA I UVJETI SPOSOBNOSTI:**

1) **Potvrda porezne uprave o stanju duga** ili jednakovrijedni dokument nadležnog tijela države sjedišta gospodarskog subjekta, koji ne smije biti stariji od 30 dana od dana početka postupka nabave (objava/slanje Poziva za javno prikupljanje ponuda 28. siječnja 2021.godine) – iz navedenog mora biti razvidno da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, odnosno da mu je temeljem posebnih propisa, odobrena odgoda plaćanja navedenih obveza. U slučaju postojanja sumnje u istinitost podataka navedenih u dostavljenim dokumentima, naručitelj može radi provjere istinitosti podataka:

**-** od ponuditelja zatražiti dostavu izvornika ili ovjerenih preslika tih dokumenata u primjerenom roku i/ili

- obratiti se izdavatelju dokumenata i/ili nadležnim tijelima

Ukoliko se utvrdi da je ponuditelj dostavio lažne podatke, naručitelj će ga isključiti iz postupka nabave.

2) **Izvadak iz sudskog, obrtnog, strukovnog** ili drugog odgovarajućeg registra države sjedišta, a ako se oni ne izdaju u državi sjedišta, ponuditelj može dostaviti izjavu s ovjerom potpisa kod nadležnog tijela. Izvod ili izjava ne smiju biti stariji od tri mjeseca računajući od dana početka postupka javne nabave (objava/slanje Poziva za javno prikupljanje ponuda 28. siječnja 2021.godine)

3) **Popis Ugovora o radovima istih ili sličnih predmetu nabave**: ponuditelj mora dokazati svoju tehničku i stručnu sposobnost na način da je u godini u kojoj je započeo postupak nabave (2021.godina) i tijekom 5 godina koje prethode toj godini (2020., 2019., 2018., 2017. i 2016. godina) izvršio radove u minimalnoj vrijednosti procijenjene vrijednosti nabave i to s minimalno jednim (1) Ugovorom o radovima istih ili sličnih predmetu nabave. Za potrebe utvrđivanja okolnosti ponuditelj ispunjava Prilog III. ovog Poziva, popis Ugovora o radovima istih ili sličnih predmetu nabave.

**SADRŽAJ PONUDE**

Ponuda treba sadržavati:

1. Popunjen obrazac Ponudbenog lista (Prilog I.) potpisan od strane ovlaštene osobe za zastupanje Ponuditelja te pečatiran

2. Popunjen Troškovnik (Prilog II.) potpisan od strane ovlaštene osobe za zastupanje Ponuditelja te pečatiran

3. Dokaze o jednakovrijednosti (ako je primjenjivo)

4. Popunjen Popis Ugovora o radovima istih ili sličnih predmetu nabave (Prilog III.) potpisan od strane ovlaštene osobe ponuditelja i pečatiran

6. Potvrdu Porezne uprave o stanju duga ne stariju od 30 dana (sukladno dokumentima kojima se dokazuje odsutnost razloga isključenja i uvjeta sposobnosti)

7. Izvadak iz sudskog, obrtnog, strukovnog ili drugog odgovarajućeg registra države sjedišta ne stariji od tri mjeseca (sukladno dokumentima kojima se dokazuje odsutnost razloga isključenja i uvjeta sposobnosti).

**ROK I NAČIN DOSTAVE PONUDE**: **09.02.2021**.do 12:00 sati, dokumentacija ponude dostavlja se u tajništvo Naručitelja neposrednom predajom, putem ovlaštenog pružatelja poštanskih usluga ili druge

odgovarajuće kurirske službe, na sljedeću adresu:

**Češka osnovna škola Jana Amosa Komenskog –**

**Česká základní škola Jana Amose Komenského**

**T. G. Masaryka 5**

**43500 Daruvar**

s napomenom **„Radovi na energetskoj obnovi Područne škole Donji Sređani, evidencijski broj nabave 02/2021 – NE OTVARAJ“**

**ROK VALJANOSTI PONUDE:** Rok valjanosti ponude je 60 dana od zadnjeg dana roka za dostavu ponuda. Ponuditelji mogu odrediti i dulji rok važenja ponude.

**VALUTA U KOJOJ TREBA BITI IZRAŽENA CIJENA:** Cijena ponude izražava se u kunama.

**KRITERIJ ZA ODABIR PONUDE:** Najniža cijena. U slučaju da su dvije ili više ponuda jednako rangirane prema zadanom kriteriju, naručitelj će odabrati ponudu koja je zaprimljena ranije.

**UVJETI I ZAHTJEVI KOJE PONUDITELJ TREBA ISPUNITI:** Odabrani ponuditelj je prije sklapanja Ugovora za sve pravne osobe iz ponude koje će izvoditi radove/poslove obvezan dostaviti dokaze kojima se potvrđuje da imaju sve potrebne dozvole i ovlaštenja sukladno nacionalnim propisima Republike Hrvatske za obavljanje djelatnosti građenja (za pravnu osobu ili fizičku osobu obrtnika) i poslove inženjera gradilišta / voditelja radova. Referentni nacionalni propis u Republici Hrvatskoj je Zakon o poslovima i djelatnostima prostornog uređenja i gradnje (NN 78/15, NN 118/18 i NN 110/19). Odabrani ponuditelj je obvezan postupati sukladno čl. 25b. st. 2. Zakona o izmjenama i dopunama Zakona o poslovima i djelatnostima prostornog uređenja i gradnje i Naručitelju dostaviti dokaze kojima se dokazuju uvjeti iz čl. 25b. st. 3. Zakona o izmjenama i dopunama Zakona o poslovima i djelatnostima prostornog uređenja i gradnje.

**JEZIK NA KOJEM SE SASTAVLJA PONUDA:** Ponuda se podnosi na hrvatskom jeziku i latiničnom pismu

**ROK POČETKA I ZAVRŠETKA IZVOĐENJA RADOVA:** Uvođenje u posao se planira u roku od 30 dana od dana obostranog potpisa ugovora. Rok završetka radova je 5 mjeseci od dana uvođenja u posao.

**INTERNETSKA ADRESA NA KOJOJ SE MOŽE PREUZETI PROJEKTNO-TEHNIČKA DOKUMENTACIJA:** http://os-ceska-jakomenskog-daruvar.skole.hr/javna\_nabava

**NAČIN IZVRŠENJA**: Sukladno Zakonu o gradnji (NN 153/13, 20/17, 39/19) i Zakonu o poslovima i djelatnostima prostornog uređenja i gradnje (NN 78/15, 118/18 i 110/19) te ostalim povezanim propisima koji uređuju građenje.

**ROK I UVJETI PLAĆANJA:** Naručitelj će plaćanja vršiti na temelju privremenih mjesečnih i okončane situacije u roku od 30 dana od dana ovjere situacije. Situaciju ovjerava nadzorni inženjer i ovlaštena osoba Naručitelja. Privremenu situaciju i okončanu situaciju nadzorni inženjer je dužan pregledati i ovjeriti u roku od 10 dana od primitka i nakon ovjere odmah je dostaviti Naručitelju. Nadzorni inženjer ovjerava situaciju na način da na istoj navodi datum ovjere i to potvrdi svojim potpisom. Cijena izvedenih radova obračunat će se prema stvarno izvedenim količinama radova evidentiranim u građevinskoj knjizi i jediničnim cijenama iz Ugovornog troškovnika za pojedinačne vrste radova. Odabrani ponuditelj nema pravo na plaćanje predujma.

**SKLAPANJE I IZVRŠENJE UGOVORA:** S odabranim gospodarskim subjektom sklopit će se ugovor o nabavi (Prilog IV.) najkasnije u roku od 30 dana od dana dostave obavijesti o odabiru ponude svim ponuditeljima. Ugovor sklopljen u postupku jednostavne nabave mora se izvršavati u skladu s uvjetima iz poziva na dostavu ponude te odabranom ponudom. Naručitelj može produžiti ugovor s ponuditeljem ukoliko je izuzetno zadovoljan suradnjom, omjerom cijene i kvalitete, rokovima plaćanja i načinom isporuke te ukoliko isporučitelj ne zahtjeva izmjenu ugovora koji se odnosi na cijenu.

**JAMSTVA:** Odabrani gospodarski subjekt dužan je u roku od 15 kalendarskih dana od sklapanja Ugovora dostaviti Naručitelju bjanko zadužnicu u iznosu od 10% (deset posto) vrijednosti ugovora bez PDV-a, solemniziranu kod javnog bilježnika, kao instrument garancije za uredno izvršenje ugovora i otklanjanje eventualnih nedostataka u garantnom roku od 2 godine od dana okončane situacije.

**PRILOZI POZIVU ZA DOSTAVU PONUDA**

Prilog I. – Ponudbeni list

Prilog II. – Troškovnik

Prilog III. – Popis Ugovora o radovima istih ili sličnih predmetu nabave

Prilog IV. – Prijedlog ugovora

**PRILOG I.**

**PONUDBENI LIST**

**Broj ponude**: \_\_\_\_\_\_\_\_\_\_\_\_\_\_\_\_\_\_\_\_\_\_ **Datum ponude**: \_\_\_\_\_\_\_\_\_\_\_\_\_\_\_\_\_\_

**Naručitelj: Češka osnovna škola Jana Amosa Komenskog - Česká základní škola Jana Amose Komenského, T. G. Masaryka 5, 43500 Daruvar, OIB: 49733748288**

**Predmet nabave: Predmet nabave su radovi na energetskoj obnovi zgrade Područne škole Donji Sređani, Češke osnovne škole J. A. Komenskog – České základní školy J. A. Komenského, na adresi Donji Sređani 60, 43506 Dežanovac, k.č. 212/2 k.o. Donji Sređani.**

**1. Podaci o ponuditelju:**

|  |  |
| --- | --- |
| Naziv i sjedište ponuditelja  |  |
| OIB: |
| IBAN: |
| Gospodarski subjekt je u sustavu PDV-a (zaokružiti) | DA NE |
| Adresa za dostavu pošte |  |
| Adresa e-pošte |  |
| Ime i prezime odgovorne osobe ponuditelja, funkcija |  |
| Kontakt osoba ponuditelja |  |
| Broj telefona |  |
| Broj telefaksa |  |

**2. Cijena ponude:**

|  |  |
| --- | --- |
| Cijena ponude bez PDV-a: |  |
| Iznos PDV-a: |  |
| Ukupna cijena ponude: |  |
| Slovima: |
| Rok valjanosti ponude:  |

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2021.

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe)

**PRILOG III.**

**POPIS UGOVORA o radovima istih ili sličnih predmetu nabave**

|  |  |  |  |  |
| --- | --- | --- | --- | --- |
| Redni broj | Iznos ugovora u HRK bez PDV-a | Datum izvršenja ugovora i mjesto izvođenja | Naziv Ugovora / vrsta radova | Druga ugovorna strana/Naručitelj |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

NAPOMENA: gospodarski subjekt treba navesti one ugovore o izvršenim radovima koji su uredno izvršeni ili u godini u kojoj je započeo postupak nabave (2021.godina) ili u bilo kojoj od pet godina koje prethode toj godini (2020., 2019., 2018., 2017. i 2016.godina) te na temelju kojih smatra da ispunjava definiranu minimalnu razinu tehničke sposobnosti iz Poziva.

**PRILOG IV. - PRIJEDLOG UGOVORA**

**Češka osnovna škola Jana Amosa Komenskog - Česká základní škola Jana Amose Komenského, T. G. Masaryka 5, 43500 Daruvar, OIB: 49733748288,** koju zastupa ravnateljica Marija Valek (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Ugovaratelj)

dana \_\_\_\_\_\_\_\_\_\_\_\_ sklapaju sljedeći:

**UGOVOR O NABAVI RADOVA**

**Radovi na energetskoj obnovi Područne škole Donji Sređani**

**1. UVODNE ODREDBE**

**Članak 1.**

(1) Ugovorne strane suglasno utvrđuju kako slijedi:

a) ovim Ugovorom uređuju se međusobni odnosi ugovornih strana u svezi s izvođenjem radova na energetskoj obnovi Područne škole Donji Sređani, na adresi Donji Sređani 60, 43506 Dežanovac, na k.č. 212/2 k.o. Donji Sređani.

b) da ovaj Ugovor predstavlja ugovor o građenju u smislu Zakona o obveznim odnosima te da se na materiju koja se uređuje ovim Ugovorom primjenjuju slijedeći propisi:

- Zakon o obveznim odnosima (NN broj 35/05, 41/08, 125/11, 78/15, 29/18 - dalje: ZOO)

- Zakon o gradnji (NN broj 153/13, 20/17, 39/19, 125/19)

- Zakon o poslovima i djelatnostima prostornog uređenja i gradnje (NN broj 78/15, 118/18, 110/19)

- Zakon o građevnim proizvodima (NN, broj 76/13, 30/14, 130/17, 39/19)

- Zakon o zaštiti na radu (NN broj 71/14, 118/14, 154/14, 94/18, 96/18)

- drugi zakonski i podzakonski propisi kojima je uređena materija građenja, a koji su na snazi u trenutku sklapanja ovog Ugovora

c) da se na odnose između istih neće primjenjivati Posebne uzance o građenju, tako da je u cijelosti isključena primjena navedenih uzanci.

**Članak 2.**

(1) Ugovorne strane imenuju svoje predstavnike u provedbi ovog Ugovora u roku od 10 dana od dana potpisivanja ovog ugovora, a koji će obavljati komunikaciju između ugovornih strana donošenjem odluka o imenovanju predstavnika svake ugovorne strane.

(2) Ugovorne strane se obvezuju da će se međusobno pravovremeno informirati o svim činjenicama koje su bitne za izvršavanje ovog Ugovora.

(3) U slučaju da bude potrebno mijenjati predstavnika ugovornih strana, ona ugovorna strana koja bude mijenjala predstavnika istu će napraviti u najkraćem mogućem roku. Mijenjanje predstavnika se obavlja odlukom ugovorne strane koja mijenja predstavnika koja mora sadržavati sve podatke o predstavniku nužne za nastavak uspješne komunikacije između ugovornih stranaka.

**2. PREDMET UGOVORA**

**Članak 3.**

1. Naručitelj ustupa, a Ugovaratelj preuzima radove na energetskoj obnovi Područne škole Donji Sređani, na adresi Donji Sređani 60, 43506 Dežanovac, na k.č. 212/2 k.o. Donji Sređani (u daljnjem tekstu: Građevina):

- u skladu sa glavnim projektom, a koji se sastoji od sljedećih mapa:

**Članak 4.**

(1) Ugovaratelj potpisom ovoga Ugovora potvrđuje da su mu poznati svi uvjeti za izvođenje radova, da je upoznat s lokacijom te da je proučio dokumentaciju za izvođenje radova.

(2) Utvrđuje se da Ugovaratelj neće imati pravo na naknadnu izmjenu odredbi ovoga Ugovora s osnova nepoznavanja uvjeta iz stavka 1. ovoga članka.

**Članak 5.**

(1) Ugovaratelj izjavljuje i potvrđuje da je prije davanja svoje ponude:

a) detaljno proučio projektnu dokumentaciju iz članka 3. stavka 1. ovog Ugovora te da je u potpunosti upoznao namjenu i tehničku složenost radova koji su predmet ovog Ugovora, tako da s time u svezi nije uočio nikakve nedostatke te nema potrebe ni za kakvim dodatnim objašnjenjima;

b) upoznao se sa:

- mjestom građenja i okolicom,

- postojećom prilaznom cestom i ostalim prometnicama,

- lokalnim prilikama relevantnim za izvođenje radova koji su predmet ovoga Ugovora,

- okolnostima koje su od utjecaja za izvođenje i organizaciju izvođenja radova, npr. način i troškovi opskrbe i potrošnje električne energije te vode, troškovi čišćenja prometnica i svih ostalih površina korištenih tijekom obavljanja radova, doprema, uklanjanje i otprema pomoćnih skela ili pomoćnih konstrukcija, itd.,

- postojećim izvorima za opskrbu materijalom,

- svime što se tiče plaćanja taksi, poreza i ostalih davanja koja su propisana zakonom i drugim propisima, troškovima osiguranja mjesta izvođenja radova i radnika,

- svim drugim potrebnim podacima koji utječu na izvođenje radova, a koji nisu eventualno spomenuti u ovom stavku.

(2) Ugovaratelj izjavljuje i potvrđuje da ispunjava sve propisane uvjete za izvođenje radova koji su predmet ovog Ugovora te da u tome smislu ima sva potrebna odobrenja i dozvole izdane od strane nadležnih tijela. Ugovaratelj nadalje izjavljuje da posjeduje materijalne, kadrovske, organizacijske i sve druge resurse potrebne za uredno ispunjenje predmeta ovog Ugovora.

**3. UGOVORENA CIJENA**

**Članak 6.**

(1) Ugovorne strane suglasno utvrđuju cijenu svih ugovorenih radova u iznosu od \_\_\_\_\_\_\_\_\_\_\_\_\_\_ kuna. Porez na dodanu vrijednost iznosi \_\_\_\_\_\_\_\_\_\_\_\_\_\_\_ kuna.

(2) Ukupna cijena svih ugovorenih radova s porezom na dodanu vrijednost iznosi \_\_\_\_\_\_\_\_\_\_\_\_\_\_ kuna.

**4. ROK ZAVRŠETKA RADOVA I UGOVORNA KAZNA ZA ZAKAŠNJENJE**

**Članak 7.**

(1) Rok završetka radova je 5 mjeseci od dana uvođenja u posao. Uvođenje u posao se planira u roku od 30 dana od dana obostranog potpisa ugovora.

(2) Pod završetkom izvođenja radova smatra se dan kada je Ugovaratelj završio sve ugovorene radove, da je to evidentirano u građevinskom dnevniku, a što ovjerava nadzorni inženjer. Ugovaratelj je u obvezi dinamiku izvršavanja radova uskladiti sa zahtjevima i mogućnostima Naručitelja.

(3) Ukoliko to zahtjeva dinamika građenja, po nalogu glavnog nadzornog inženjera ili zahtjeva Naručitelja, Ugovaratelj je obvezan organizirati rad i u produženoj smjeni, dvije smjene ili neradnim danom.

**Članak 8.**

(1) U slučaju zakašnjenja sa završetkom radova Ugovaratelj je obvezan platiti Naručitelju ugovornu kaznu koja iznosi 1 ‰ (jedan promil) od Cijene radova za svaki dan zakašnjenja. Ukupni iznos ugovorne kazne ne može biti veći od 10% (deset posto) Cijene.

(2) Naručitelj može iznos dospjele ugovorne kazne odbiti od isplata koje duguje Ugovaratelju za obavljene radove koji su predmet ovog Ugovora.

**5. OBRAČUN I UVJETI PLAĆANJA**

**Članak 9.**

(1) Ugovaratelj nema pravo na plaćanje predujma.

(2) Ugovaratelj će obračun izvedenih radova vršiti na osnovu stvarno izvedenih radova utvrđenih građevinskom knjigom i prema jediničnim cijenama iz ugovornog troškovnika ovjerenih od strane nadzornog inženjera.

(3) Naručitelj će plaćanje vršiti temeljem privremenih mjesečnih i okončane situacije u roku od 30 dana od dana ovjere situacije, odnosno okončanog obračuna i primopredaje radova.

(4) Situaciju ovjerava nadzorni inženjer i ovlaštena osoba Naručitelja.

(5) Privremenu situaciju i okončanu situaciju nadzorni inženjer je dužan pregledati i ovjeriti u roku od 10 dana od primitka i nakon ovjere odmah je dostaviti Naručitelju. Nadzorni inženjer ovjerava situaciju na način da na istoj navodi datum ovjere i to potvrdi svojim potpisom.

(6) Ugovaratelj će privremene mjesečne situacije i okončanu situaciju za radove u 4 (slovima: četiri) primjerka od kojih nakon ovjere 2 (slovima: dva) primjerka ostaju Naručitelju, a po 1 (slovima: jedan) primjerak se dostavlja Ugovaratelju i nadzornom inženjeru.

(7) Naručitelj može u opravdanim slučajevima osporiti plaćanje dijela situacije, ali je neosporeni dio, a koji je ovjeren od strane nadzornog inženjera, dužan platiti u naprijed navedenom roku.

(8) Sukladno članku 6. stavak 1. Zakona o elektroničkom izdavanju računa u javnoj nabavi (NN 94/2018) koji je stupio na snagu 01.12.2018. godine, Naručitelji su obvezni zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi.

(9) Sukladno članku 7. Zakona o elektroničkom izdavanju računa u javnoj nabavi (NN 94/2018) koji je stupio na snagu 01. srpnja 2019. godine, Izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi.

(10) Elektronički računi moraju sadržavati osnovne elemente sukladno članku 5. Zakona o elektroničkom izdavanju računa u javnoj nabavi (NN 94/2018). Ugovaratelj mora elektroničke račune, koji će biti izdani na temelju ovog Ugovora, izdavati u skladu s europskom normom i njezinim ispravcima, izmjenama i dopunama. Račun i prateće isprave koje nisu sukladne europskoj normi i njezinim ispravcima, izmjenama i dopunama Naručitelj neće zaprimiti niti obraditi niti platiti.

**6. NADZOR NAD IZVOĐENJEM UGOVORENIH RADOVA**

**Članak 10.**

(1) Ugovaratelj je obvezan omogućiti stalan nadzor nad izvršenjem ugovorenih radova prema Glavnom projektu i troškovniku, a posebno nadzor nad količinom i kvalitetom upotrijebljenog materijala, ugrađene opreme i uređaja pri izvođenju ugovorenih radova.

(2) U izvršenju nadzora Naručitelj je putem nadzornog tijela ovlašten kontrolirati izvođenje radova i dinamiku izvođenja radova, zahtijevati dodatna ispitivanja materijala, kontrolirati ispravnost realizacije radova prema odobrenoj tehničkoj dokumentaciji, kontrolirati privremene i okončane situacije, ovjeravati i potpisivati građevinski dnevnik, odobravati analizu cijena za neugovorene radove.

(3) Za sav dobavljeni i ugrađeni materijal i opremu, Ugovaratelj je dužan prije ugradnje Naručitelju putem nadzora predočiti atestnu dokumentaciju o kvaliteti materijala sukladno zahtjevima iz projektne dokumentacije te Ugovaratelj u potpunosti odgovara za ispravnost izvršene isporuke i ugradnju svih ugrađenih elemenata.

**7. OBVEZE UGOVARATELJA**

**Članak 11.**

(1) Ugovaratelj je prije sklapanja Ugovora za sve pravne osobe iz ponude koje će izvoditi radove/poslove dostavio dokaze kojima se potvrđuje da imaju sve potrebne dozvole i ovlaštenja sukladno nacionalnim propisima Republike Hrvatske za obavljanje djelatnosti građenja (za pravnu osobu ili fizičku osobu obrtnika) i poslove inženjera gradilišta / voditelja radova. Referentni nacionalni propis u Republici Hrvatskoj je Zakon o poslovima i djelatnostima prostornog uređenja i gradnje (NN 78/15, NN 118/18 i NN 110/19). Ugovaratelj je obvezan postupati sukladno čl. 25b. st. 2. Zakona o izmjenama i dopunama Zakona o poslovima i djelatnostima prostornog uređenja i gradnje i Naručitelju dostaviti dokaze kojima se dokazuju uvjeti iz čl. 25b. st. 3. Zakona o izmjenama i dopunama Zakona o poslovima i djelatnostima prostornog uređenja i gradnje. Dokazi iz ovog stavka prilažu se Ugovoru kao njegov sastavni dio.

(2) Ugovaratelj je obvezan, u roku od 15 kalendarskih dana od sklapanja ovog Ugovora dostaviti Naručitelju bjanko zadužnicu u iznosu od 10% (deset posto) vrijednosti ugovora bez PDV-a, solemniziranu kod javnog bilježnika, kao instrument garancije za uredno izvršenje ugovora i otklanjanje eventualnih nedostataka u garantnom roku od 2 godine od dana okončane situacije.

1. Za uređaje i opremu odabrani ponuditelj daje Naručitelju jamstvo prema pravilima proizvođača, na način da predaje Naručitelju jamstvene listove proizvođača za cjelokupnu ugrađenu opremu i uređaje u trenutku primopredaje.
2. Ugovaratelj je obvezan u roku od 15 kalendarskih dana od sklapanja ovog Ugovora dostaviti terminski plan, ovjeren od strane Ugovaratelja, u svrhu vremenskog i financijskog praćenja izvršenja predmeta ovog Ugovora, i to po mjesecima počevši od uvođenja u posao pa do primopredaje Građevine (u daljnjem tekstu: Terminski plan), sa prikazanim svim fazama radova i svim grupama radova, a koji će se priložiti ovom Ugovoru kao njegov prilog te će činiti sastavni dio ovog Ugovora.

**Članak 12.**

(1) Ugovaratelj je obvezan odazvati se na poziv Naručitelja kako bi ga isti uveo u posao te započeti s radovima na energetskoj obnovi Građevine odmah po uvođenju u posao. Pod uvođenjem u posao smatra se ispunjenje obveza bez kojih započinjanje radova faktički nije moguće ili pravno nije dopušteno. Uvođenje u posao konstatira se upisom u građevinski dnevnik, a planira se u roku od 30 dana od dana obostranog potpisa ugovora.

**Članak 13.**

(1) Ugovaratelj se obvezuje da će prilikom izvođenja radova pravovremeno poduzimati sve mjere radi zaštite sigurnosti objekata, radova, opreme i materijala, zaposlenika, prolaznika, prometa i okoline prema važećim propisima te da će naknaditi svaku štetu trećim osobama koja nastane izvođenjem radova koji su predmet ovoga Ugovora, a njegovom krivnjom.

(2) Ugovaratelj je obvezan osigurati gradilište, policom osiguranja vinkuliranom na ime Naručitelja, za vrijeme izvođenja radova, a koje pokriva bilo kakvu štetu.

**Članak 14.**

(1) Ugovaratelj je obvezan osigurati propisanu prometnu signalizaciju i ogradu gradilišnog prostora sukladno uvjetima izvođenja radova, pribaviti sve potrebne suglasnosti nadležnih službi, kao i sve ostalo potrebno za predmetne radove.

**Članak 15.**

(1) Ugovaratelj se obvezuje na gradilištu ažurno voditi gradilišnu tehničku i obračunsku dokumentaciju i to sukladno važećim propisima.

(2) Ugovaratelj se obvezuje ugovorene radove obaviti u svemu prema važećim zakonima, propisima, normama i prema obvezatnim standardima, nalozima i uputama glavnog nadzornog inženjera, stručno i u skladu s pravilima struke.

(3) Ugovaratelj se obvezuje ugovorene radove i opremanje izvesti kvalitetno, u ugovorenom roku i na ugovoreni način u svemu prema opisu, opsegu, vrsti, količini i jediničnim cijenama iz troškovnika koji je sastavni dio ovoga Ugovora.

(4) Ugovaratelj se obvezuje po izvršenim radovima ukloniti sa gradilišta i privremene deponije preostali materijal, opremu, sredstva za rad i drugo te očistiti gradilište od građevinskog i drugog otpada.

(5) Ugovaratelj je dužan postupati sukladno čl. 54. Zakona o gradnji.

(6) Ugovaratelj imenuje voditelje radova, odnosno inženjere gradilišta u svojstvu odgovornih osoba koje vode pojedine radove, a Naručitelj glavnog inženjera gradilišta, u svojstvu osobe koja je odgovorna za cjelovitost i međusobnu usklađenost radova te koja ujedno koordinira primjenu propisa kojima se uređuje sigurnost i zdravlje radnika tijekom izvođenja radova.

**8. OBVEZE NARUČITELJA**

**Članak 16.**

(1) Naručitelj se obvezuje uvesti Ugovaratelja u posao u roku od 30 dana od dana obostranog potpisa ovog Ugovora, i to na način da će Naručitelj u tom roku predati Ugovaratelju:

a) projektnu dokumentaciju (glavni projekt i prateće elaborate)

b) kopiju prijave početka građenja predane nadležnom tijelu

c) odluku o imenovanju glavnog nadzornog inženjera.

(2) Naručitelj će odrediti točan datum uvođenja u posao i pisanim putem, najmanje 3 (tri) dana prije uvođenja u posao obavijestiti Ugovaratelja. Uvođenjem u posao otvara se građevinski dnevnik i vodi se građevinska knjiga. Uvođenjem Ugovaratelja u posao ugovorne strane konstatira se upisom u građevinski dnevnik.

**Članak 17.**

(1) Stalni stručni nadzor nad tijekom izvođenja ugovorenih radova vršit će Naručitelj putem imenovane ovlaštene osobe – glavnog nadzornog inženjera te nadzornih inženjera.

(2) O imenovanju glavnog nadzornog inženjera/nadzornih inženjera Naručitelj je dužan pisanim putem izvijestiti Ugovaratelja i nadležna tijela.

(3) Naručitelj će osigurati sudjelovanje svoga predstavnika na koordinacijskim sastancima za cijelo vrijeme izvođenja ugovorenih radova.

(4) Naručitelj se obvezuje po završetku izvođenja ugovorenih radova preuzeti izvedene radove.

**9. IZMJENE I DOPUNE UGOVORA**

**Članak 18.**

(1) Izmjene i dopune ugovora regulirat će se dodatkom ugovora uz prethodno pribavljenu suglasnost glavnog nadzornog inženjera i ovlaštenog predstavnika Naručitelja.

(2) Ovaj Ugovor može se izmijeniti zbog produženja roka izvođenja radova:

- uslijed djelovanja više sile koje onemogućavaju obavljanje radova,

- zbog nepovoljnih vremenskih prilika koje onemogućavaju izvođenje pojedinih vrsta radova, što se utvrđuje evidencijom meteoroloških uvjeta tijekom izvođenja radova ovjerenih po glavnom nadzornom inženjeru u građevinskom dnevniku (navedeno će se priznati samo ukoliko je Ugovaratelj na gradilištu osigurao prisutnost radnika i dostupnost materijala),

- zbog zastoja izazvanog djelovanjem nadležnih tijela državne ili lokalne vlasti, a za koje ne odgovara Ugovaratelj,

- zbog naknadnih izmjena u tehničkoj dokumentaciji zbog koje ne odgovara Ugovaratelj,

- zbog otežanih uvjeta rada koji se objektivno nisu mogli predvidjeti, ostalih razloga za koje ne odgovara Ugovaratelj,

- kao i u slučaju produženja roka sporazumno sa Naručiteljem. Ove činjenice moraju biti evidentirane u građevinskom dnevniku i potvrđene od nadzornog inženjera.

(3) Izmjene Ugovora koje ne budu sastavljene u pisanom obliku neće proizvoditi nikakav pravni učinak. Također, upisi u građevinski dnevnik i građevinsku knjigu koji nisu u skladu s ovim Ugovorom, propisima, ovlaštenjima sudionika u gradnji i predstavnicima ugovornih strana ne stvaraju obveze za ugovorne strane.

**10. DODATNI NEUGOVORNI RADOVI I OBRAČUN**

**Članak 19.**

1. Ukoliko se pojavi potreba za izvođenjem neugovorenih, dodatnih, nepredviđenih radova, koji bi bili neophodni za potpuni dovršetak izgradnje građevine, ugovorne stranke su suglasne da će se isti izvoditi samo uz prethodno pismeno odobrenje Naručitelja i nadzornog inženjera, sukladno uvjetima i obračunu istih prema sklopljenom dodatku ovom Ugovoru.

**11. ZAVRŠETAK RADOVA, PRIMOPREDAJA I OKONČANI OBRAČUN**

**Članak 20.**

(1) Pod završetkom izvođenja radova smatra se dan kada je Ugovaratelj završio sve ugovorene radove, uz uvjet da je izdao Naručitelju pismenu potvrdu o završenim radovima te da je navedeno evidentirano u građevinskom dnevniku koji ovjerava nadzorni inženjer. Ugovaratelj je u obvezi dinamiku izvršavanja radova uskladiti sa zahtjevima i mogućnostima Naručitelja.

(2) Ispunjavanje svih ugovornih obveza podrazumijeva uspješno obavljenu primopredaju radova i opreme u skladu sa Ugovorom, Zakonom o obveznim odnosima, Zakonom o gradnji te ostalim pozitivnim propisima.

(3) Ugovorne strane suglasne su da će primopredaju izvedenih radova izvršiti u roku od 15 (slovima: petnaest) dana od dana završetka radova.

(4) Prije primopredaje radova iz stavka 1. ovog članka, a po završetku svih radova, Ugovaratelj se obvezuje s Naručiteljem obaviti pregled izvedenih radova i to s ovlaštenim predstavnikom Naručitelja i glavnim nadzornim inženjerom, pri čemu se sastavlja Zapisnik o pregledu, u kojem se evidentiraju svi uočeni nedostaci. Zapisnik o pregledu je sastavni dio Zapisnika o primopredaji.

(5) Ukoliko se Zapisnikom o pregledu utvrde nedostaci, Ugovaratelj je dužan otkloniti nedostatke u primjerenom roku koji se definira navedenim Zapisnikom. Ugovaratelj će po otklanjanju nedostataka Naručitelju dostaviti izvješće o izvedenim radovima.

**Članak 21.**

(1) Ugovaratelj je dužan okončani obračun radova sastaviti i dostaviti ga Naručitelju najkasnije do dana primopredaje radova.

(2) Naručitelj će utvrditi ispravnost okončanog obračuna.

**12. RASKID UGOVORA I PRAVNE POSLJEDICE RASKIDA**

**Članak 22.**

(1) U slučaju da se Ugovaratelj ne pridržava odredbi ovoga Ugovora, ne započne radove u ugovorenom roku ili ako radovi ne napreduju kako je prema ovom Ugovoru utvrđeno, kao i u slučaju da Ugovaratelj ne obavlja radove kvalitetno i u skladu s pravilima struke, Naručitelj zadržava pravo raskida ovoga Ugovora i naplate bjanko zadužnice.

**Članak 23.**

 (1) Naručitelj ima pravo jednostrano raskinuti ovaj Ugovor u slijedećim slučajevima:

- ako Ugovaratelj i nakon opomene i naknadnog primjerenog roka ne ispuni neku svoju obvezu iz ovog Ugovora, s time da se to osobito (ali ne isključivo) odnosi na slučaj da Ugovaratelj kasni s izvođenjem radova više od 30 dana u odnosu na Terminski plan;

- ako Ugovaratelju prijeti ili je pokrenut stečajni postupak ili postupak predstečajne nagodbe;

**13. PRIJELAZNE I ZAVRŠNE ODREDBE**

**Članak 24.**

(1) Ugovorne strane utvrđuju da za sve što nije regulirano ovim Ugovorom važe odredbe ZOO.

(2) Sve sporove koji bi proizišli iz ovoga Ugovora ugovorne strane nastojati će riješiti sporazumno.

(3) Ukoliko se sporazum ne postigne, nadležan je stvarno nadležni sud u Bjelovaru.

(4) Ovaj Ugovor stupa na snagu danom potpisa istoga od strane ovlaštenih predstavnika ugovornih stranaka.

(5) Ovaj Ugovor je sklopljen u 4 (slovima: četiri) istovjetna primjerka od kojih svaka ugovorna stranka zadržava po 2 (slovima: dva) primjerka.

**NARUČITELJ UGOVARATELJ**

Ravnateljica: Marija Valek Direktor:

-------------------------------- ------------------------------------

KLASA:

URBROJ: